Държавен вестник, бр. 17, 2016 г., стр. 29

БРОЙ  17	
Д Ъ Р Ж А В Е Н  В Е С Т Н И К 	
СТР.  29  
1. да имат средно образование;
2. да са годни за военна служба;
3. да са граждани на Република България 
и да нямат друго гражданство;
4. да не са осъждани за умишлено престъ­
пление от общ характер и срещу тях да няма 
образувано наказателно производство;
5. да не са освобождавани от военна служба 
поради наложено дисциплинарно наказание 
„уволнение“;
6. да не страдат от психично заболяване, 
удостоверено по съответния ред;
7. към 31 декември в годината на кандидат­
стване да са пълнолетни и не по-възрастни от:
а) гражданските лица – 23 години;
б) военнослужещите (офицерски кандида­
ти, сержанти/старшини и войници/матроси), 
кандидатстващи за придобиване на висше 
образование на ОКС „бакалавър“ от профе­
сионално направление „Военно дело“ и ОКС 
„бакалавър“ от друго професионално направле­
ние в редовна форма на обучение – 30 години; 
в) военнослужещите (офицерски кандида­
ти, сержанти/старшини и войници/матроси), 
кандидатстващи за придобиване на висше 
образование на ОКС „бакалавър“ от профе­
сионално направление „Военно дело“ и ОКС 
„бакалавър“ от друго професионално направле­
ние в задочна форма на обучение – 35 години;
8. да са с минимален ръст 150 см и мини­
мално тегло 50 кг за мъжете и минимален ръст 
150 см и минимално тегло 48 кг за жените, а 
тези за специализация „летец-пилот“ да бъ­
дат с максимален ръст 185 см и максимално 
тегло 80 кг.
(2) Кандидати, по-възрастни от посоченото в 
ал. 1, т. 7, буква „а“, могат да бъдат допуснати 
до конкурсни изпити по решение на минис­
търа на отбраната, ако това е предвидено в 
правилниците за устройството и дейността 
на висшите военни училища. 
(3) Кандидатите – военнослужещи (офи­
церски кандидати, сержанти/старшини и 
войници/матроси), освен на условията по 
ал. 1 трябва да отговарят и на следните до­
пълнителни условия:
1. към момента на кандидатстването да са 
на военна служба и да имат прослужени не 
по-малко от 3 години във въоръжените сили;
2. да не изтърпяват дисциплинарно наказа­
ние по чл. 244, т. 3 – 6 от Закона за отбраната 
и въоръжените сили на Република България; 
3. да отговарят на изискванията за здра­
вословно състояние за обучение във военно 
училище съгласно изискванията на действа­
щите медицински стандарти; 
4. да имат препоръка за обучение във вис­
ше военно училище в последната атестация;
5. да имат положително обосновано стано­
вище от съответните командири/началници/
ръководители за необходимостта от обучението 
във висше военно училище.
Чл. 6. Кандидатите могат да подават до­
кументи за всички специализации, по които 
е обявен прием в заповедта по чл. 3, ал. 3. 
Чл. 7. Кандидатите – граждански лица, 
подават заявление по образец до началника 
на висшето военно училище с приложени 
документи, както следва:
1. копие на дипломата за средно образование 
(завършилите средно образование в чужбина 
представят копие от диплома за средно обра­
зование, легализирана от Министерството на 
образованието и науката) – 2 броя;
2. копие на удостоверението за раждане;
3. автобиография в свободен текст – 2 броя;
4. удостоверение от областния Център за 
психично здраве за липса на психични забо­
лявания – оригинал и копие;
5. свидетелство за съдимост, необходимо 
за издаване на разрешение за достъп до кла­
сифицирана информация – оригинал и копие;
6. служебна бележка от Националната 
следствена служба, удостоверяваща липсата 
на образувани предварителни производства 
за извършени умишлени престъпления от 
общ характер;
7. състезателен картон по образец от вис­
шето военно училище;
8. декларация, че нямат друго гражданство 
освен българско;
9. нотариално заверена декларация по 
чл. 74, ал. 2, т. 1 от Данъчно-осигурителния 
процесуален кодекс; 
10. въпросник за проучване по чл. 46, т. 1 
ЗЗКИ (приложение № 2 към чл. 47 и 48 ЗЗКИ), 
попълнен от кандидата, и актуална снимка;
11. други документи, свързани с чл. 34.
Чл. 8. (1) Кандидатите – граждански лица, 
лауреати на национални и международни 
олимпиади по предмет, който съответства 
на предметите от писмения конкурсен изпит, 
тест или общообразователен тест, и завършили 
средно образование в годината на провеж­
дане на олимпиадата и/или в предходните 
две години, прилагат и документ, издаден от 
Министерството на образованието и науката, 
удостоверяващ това обстоятелство.
(2) Кандидатите – граждански лица, мо­
гат да получат формулярите на заявлението, 
състезателния картон и документите по 
чл. 7, т. 7 – 10 от висшето военно училище, 
от военното окръжие по местоживеене или 
от интернет страницата на висшето военно 
училище.
Чл. 9. (1) Кандидатите – граждански лица, 
подават документите по чл. 7 лично във вис­
шето военно училище, в което кандидатстват, 
или чрез началника на съответното военно 
окръжие по местоживеене.
(2) Длъжностните лица от съответното 
военно окръжие въвеждат необходимата 
информация на кандидатите за обучение в 
НВУ „Васил Левски“ в електронна система 
за прием на обучаеми в университета.